Frankryk gee gesteelde kunswerke uit Nazi-tyd terug | Nuus24
Frankryk gee gesteelde kunswerke uit Nazi-tyd terug
Jode sleep Twitter hof toe
Parys – Sewe skilderye wat in die dertigerjare van hul Joodse eienaars gesteel is, word nou aan oorlewende familielede terugbesorg as deel van 'n voortgesette Franse poging om gebuite kunswerke terug te gee. RSG het Saterdag berig die werke sluit vier skilderye in wat op die oomblik in die Louvre-museum in Parys vertoon word.Ses van die stukke het aan Richard Neumann behoort, 'n Oostenrykse Jood, wat destyds sy versameling teen 'n fraksie van die waarde verkoop het om uit Frankryk uit te kom. Die sewende is by 'n Joodse bankier, Josef Wiener, in Praag gesteel. Al sewe sou vertoon word in 'n kunsgalery wat Adolf Hitler in die stad Linz in Oostenryk wou laat bou waar hy grootgeword het.Volg Nuus24 op Twitter.– RSG
Lees meer oor: misdade | holocaust VOLGENDE OP NUUS24X